**Napelemes rendszerek lakossági pályázata**

**Jövedelmi előírás:**

Csak és kizárólag a tulajdonosok jövedelmét kell figyelembe venni és azok közül is csak a keresőket.

1. *Adott ingatlannak 3 személy a tulajdonosa, melyből „A” személy 2020. évi jövedelme 4.000.000 Ft, „B” személy 5.500.000 Ft, „C” személy pedig nem rendelkezett jövedelemmel. Ekkor a számításnál C személyt nem kell figyelembe venni, 4.000.000 + 5.500.000 = 9.500.000; 9.500.000 / 2 = 4.750.000 Ft, tehát az egy főre jutó összevont jövedelemre vonatkozó szabálynak a példában szereplő személyek megfelelnek.*
2. *Az ingatlannak 2 személy a tulajdonosa, közülük „A” személy 2020. évi jövedelme 5.000.000 forint, „B” személy csak nyugdíjban részesült 2.800.000 forint összegben. A számításnál mindkét személyt figyelembe kell venni, 5.000.000 + 2.800.000 = 7.800.000; 7.800.000 / 2 = 3.900.000 Ft, tehát megfelelnek a jövedelmi előírásnak.*
3. *Az ingatlanban 3 személy rendelkezik állandó lakcímmel, közülük „A” és „B” személyek a tulajdonosok. „A” személy 2020. évi jövedelme 5.600.000 forint, „B” személy 2.000.000 forint nyugdíj mellett 2.500.000 forint egyéb jövedelemben is részesült, „C” személy jövedelme 4.000.000 forint volt. A számításnál „C” személyt nem kell figyelembe venni (mert nem tulajdonos). 5.600.000 + 2.000.000 + 2.500.000 = 10.100.000; 10.100.000 / 2 = 5.050.000 Ft, tehát nem felelnek meg a jövedelmi előírásnak.*

***Amennyiben külföldről érkezik a jövedelem és a magyarországi adóbevallásban nem szerepel azt nem kell figyelembe venni, 0-nak számít, Viszont a 0-s adóbevallással rendelkező tulajdonost sem kell osztóként figyelembe venni. (Telefonos ügyfélszolgálat tájékoztatása alapján [+36301191866])***

**Tulajdonosi előírás:**

A pályázat szempontjából azon személy minősül tulajdonosnak, aki a pályázat benyújtásához csatolt tulajdoni lap II. rovata alapján az ingatlanban tulajdoni hányaddal rendelkezik, tehát széljegyen történő feltüntetés önmagában nem elegendő.

**Tartalmi értékelés:**

***18 év alatti gyermekek száma alapján a pontozás:***

A támogatásban részesíteni kívánt ingatlanban 2021. augusztus 30.-i állapot szerint állandó lakcímmel rendelkező (Lakcímkártyával szükséges igazolni), 18. életévüket be nem töltött személyek (a továbbiakban: gyermekek) száma szerint:

* nincs gyermek: 1 pont
* 1 gyermek: 2 pont
* 2 gyermek: 3 pont
* 3 vagy több gyermek: 4 pont

A támogatásban részesíteni kívánt ingatlan fekvése szerinti járás fejlettsége a kedvezményezett járások besorolásáról szóló 290/2014, (XI. 26.) Korm. rendelet 2. számú melléklete alapján:

nem minősül kedvezményezett járásnak: 1 pont

csak kedvezményezett járás: 2 pont

csak fejlesztendő járás: 3 pont

Járások:

<https://net.jogtar.hu/jogszabaly?docid=a1400290.kor>

A benyújtásra kerülő pályázati dokumentációhoz kötelező elektronikus szkennelt formában csatolni az ingatlan valamennyi nagykorú tulajdonosa által külön-külön kiállított, és teljes bizonyító erejű magánokirati formában aláírt (2 tanú jelenlétében aláírt) 4.a számú melléklet szerinti nyilatkozatot arról, hogy hozzájárul az adóazonosító jelének kezeléséhez, továbbá felhatalmazza a Nemzeti Adó- és Vámhivatalt, hogy a Lebonyolító szervvel megossza a pályázati felhívásban foglalt jövedelmi feltétel teljesülésének ellenőrzéséhez szükséges információkat.

Fentieken túl amennyiben a beruházással érintett ingatlan tulajdonosai között nyugdíjas is található, abban az esetben a jövedelemnek minősülő nyugdíj összegének alátámasztása érdekében benyújtandó a Magyar Államkincstár Nyugdíjfolyósító Igazgatóság álta a személyi jövedelemadóról szóló 1995. évi CXVII. törvény (a továbbiakban: Szja tv.) alapján megküldött 2020. évi tájékoztató.

**Pályázattal érintett épületek köre:**

A pályázat keretén belül a beruházás megvalósulását követően lakott, a Pályázó magánszemély (rész)tulajdonában álló egyedi fűtési rendszerrel ellátott6:

1. családi házra;
2. használati megállapodással rendelkező, osztatlan közös tulajdonban lévő lakóház (ikerház,
3. sorház) elkülöníthető, jogilag és energetikai szempontból önálló egységet képező épületére / épületrészére;
4. legfeljebb 6 lakásos társasházi, illetve szövetkezeti ingatlanok részét képező épületrészre / lakásra

***Nem nyújtható ingatlan:***

1. távfűtéssel ellátott lakóingatlanra fűtéskorszerűsítési célból (vagyis csak napelemes rendszer telepítésére benyújtható támogatási igény), illetve távhőszolgáltatásról történő leválásra;
2. teljes társasház korszerűsítésére (társasház esetében a lakástulajdonosok külön-külön, egyedileg pályázhatnak saját ingatlanuk felújítására);
3. a pályázat benyújtását megelőzően megkezdett beruházáshoz (Fontos! A támogatott munkálatokhoz kapcsolódó anyagok, berendezések megvásárlása a beruházás megkezdésének minősül!)
4. ahhoz a pályázathoz, amelyben a Pályázó szakmai, pénzügyi tartalmát érdemben befolyásoló valótlan, hamis adatot szolgáltatott a pályázat benyújtásakor, és ez hitelt érdemlően bebizonyosodik
5. ) a pályázat benyújtásának időpontjában már meglévő napelemes rendszer bővítésére, cseréjére, korszerűsítésére (kivéve, ha fűtéskorszerűsítés az igénylés célja a támogatásban részesíthető kapacitáshatárig), vagy fűtéskorszerűsítés igénylése esetén hőszivattyú, vagy Fűtőpanelek kapacitásnövelésére, korszerűbb típusra történő cseréjére;
6. ugyanazon épületre / épületrészre benyújtott ismételt pályázat alapján, ha az előző pályázat nem kerül visszavonásra vagy elutasításra;
7. olyan ingatlan vonatkozásában,
a) amely nem rendelkezik a Pályázat benyújtását megelőzően jogerőre emelkedett használatbavételi engedéllyel, vagy
b) amely a használatbavételre vonatkozóan nem rendelkezik a Pályázat benyújtását megelőzően kibocsátott hatósági bizonyítvánnyal (hatósági határozat), vagy
c) amelynek használatbavételét a hatóság használatbavétel tudomásulvétele iránti
eljárásában a kérelem benyújtását megelőzően nem vette tudomásul;
8. azon ingatlan korszerűsítéséhez, amelyben a beruházással érintett ingatlanban a pályázat benyújtásakor található fűtött és fűtetlen teret elválasztó nyílászárók legalább fele (nyílászárók felületében kifejezve, amit az energetikai tanúsítvány tartalmaz) megfelel a hatályos jogszabályban foglalt követelményértékeknek

**A pályázat benyújtásának ideje:**

1. ütem Fejér, Győr-Moson-Sopron, Komárom-
Esztergom, Vas, Veszprém és Zala
megye

**2021.12.06. 8:00 órától 2021.12.27.
18:00 óráig**

Az első ütemben rendelkezésre álló keretösszeg: Győr-Moson-Sopron, Vas, Zala (Nyugat-Dunántúl) *10 686 078 171 Ft*

*Ebből napelemre: 3 615 878 171 Ft*

*Kombináltra: 7 070 200 000 Ft*

**Pályázat benyújtásának módja:**

Figyelem! A pályázat kitöltő felületéhez való hozzáférés előfeltétele a regisztrált kivitelezővel történő szerződéskötés, továbbá, hogy az érintett kivitelező a kapcsolódó funkció segítségével a napelem.palyazat.gov.hu oldalon rögzítse a pályázatot benyújtani szándékozó, megrendelő – adóazonosító jelét. Szerződés, illetve jelen bekezdésben leírt adóazonosító rögzítés hiányában a pályázatbenyújtási felület nem érhető e.

Csak azok a Vállalkozási szerződések számolhatók el, amelyeket a kivitelező regisztrációs listára történő felvételét követően írtak alá.

**Projekttel kapcsolatos elvárások:**

A műszaki tartalom kombinációk közül a pályázat benyújtásakor egyetlen változat jelölhető meg. Minden opció egyedi támogatható tevékenységi körrel, illetve feltételrendszerrel rendelkezik azonban minden, jelen pályázatban támogatható tevékenység kapcsán feltétel, hogy:

* kizárólag állandó lakhatási céllal épült lakóingatlanok korszerűsítése támogatható;
* Kedvezményezett köteles minden vállalt – önállóan támogatható, illetve önállóan nem
támogatható – tevékenységet a pályázatban feltüntetetteknek, illetve a pályázati
felhívásnak és annak mellékleteinek megfelelően megvalósítani;
* a pályázati felhívás meghirdetésekor a háztartási méretű kiserőművekre vonatkozóan úgynevezett nettó szaldó elszámolás van érvényben, mindazonáltal Kedvezményezett a pályázati kérelem benyújtásával vállalja, hogy az elszámolási mód változása esetén az új elszámolást alkalmazza;

**2.1.1 Tetőszerkezetre helyezett, saját fogyasztás fedezetét célzó napelemes rendszer
létesítése**

**Kötelezően megvalósítandó, önállóan támogatható tevékenység:**

Tetőszerkezetre helyezett, saját fogyasztás fedezetét célzó napelemes rendszer telepítése, beleértve az invertert, tetőre helyezhető tartószerkezet kialakítását, illetve a rendszer beüzemelését is12 (támogatásban kizárólag olyan napelemes rendszer részesíthető, ahol a napelem-panelek összesített névleges beépített teljesítménye nem haladja meg a pályázat által érintett ingatlanban pályázat beadását megelőző elszámolási év éves fogyasztás kWh-ban kifejezett összegének 1100-zal elosztott értékét, de legfeljebb az 5 kWp-et).

Az előző elszámolási év fogyasztását a Pályázó által a pályázat benyújtásakor adott felhatalmazás (4.b. számú melléklet) alapján a Lebonyolító szervezet a területi elosztói ngedélyes társaságtól kéri le. Amennyiben a múltbeli fogyasztás nem állapítható meg (pl. költözés okán, vagy korábban nem használt épület kerül használatba), úgy a Pályázó a jelen felhívás előírásainak megfelelő energetikai tanúsítvánnyal támasztja alá a pályázat benyújtásakor a saját fogyasztás mértékét.

**Kötelező, de önállóan nem támogatható tevékenység:**

kötelező nyilvánosság biztosítása. Ezt a tevékenységet (táblaelhelyezés, fotódokumentáció) a napelemes rendszer kivitelezője hajtja végre.

**Önállóan nem támogatható, választható tevékenységek:**

1. a napelemes rendszer létesítéséhez szükséges jogszabályi és műszaki alapkövetelmények teljesítése, ezen belül három fázisú mérőhely kialakítása, mérőhely szabványosítása, hálózati teljesítmény bővítése, mérőóra cseréje, ingatlanon belül az elektromos hálózat mérőhely és a napelemes rendszer közötti, szükség szerinti bővítése;
2. a napelemes rendszer kialakításához szükséges tervezési-, illetve engedélyeztetési tevékenység;
3. energetikai tervezés.

E műszaki csomag választása esetén önállóan kizárólag a napelemes rendszer támogatható, a további tételek kapcsán támogatás kizárólag a napelemes rendszer jelen pályázat keretében történő kialakítása mellett igényelhető.

**2.1.1 Tetőszerkezetre helyezett, saját fogyasztás fedezetét célzó napelemes rendszer
létesítése fűtési rendszer elektrifikálása levegő-levegő, vagy levegő-víz hőszivattyúval villamosenergia tároló beépítése, nyílászáró csere.**

**Kötelezően megvalósítandó tevékenységek** (*Kivéve, ha közülük valamely tevékenység más forrásból már teljeskörűen megvalósult, azaz Ez alól kivételt képez azon eset, ha a pályázat benyújtását megelőzően a nyílászárók cseréje már 100%-ban megvalósult, mely állapotban jelen pályázat keretében támogatás nem igényelhető.)*

1. tetőszerkezetre helyezett, a tervezett fűtési rendszer ellátását célzó napelemes rendszer telepítése, beleértve az invertert, tartószerkezet kialakítását, illetve a rendszer beüzemelését is14 (a napelempanelek– kapacitásbővítés esetén a már meglévő és a jelen támogatással kiépített napelempanelek – összesített névleges beépített teljesítménye nem haladhatja meg az 5 kWp-ot);
2. napelemes rendszerhez kapcsolódó akkumulátoros tárolóegység felszerelése és üzembe helyezése azzal, hogy az akkumulátor tárolókapacitása nem haladhatja meg a 14 kWh-át;
3. a meglévő fűtési rendszer kiváltása, új, energiahatékony, legfeljebb 12 kW fűtési teljesítményű levegő-levegő, vagy levegő-víz hőszivattyú beépítésével (beleértve a meglévő fűtési rendszerre való hatékony rákötéshez elengedhetetlen tevékenységek elvégzését. Infra- és fűtőpanelek kizárólag kiegészítő fűtésként támogathatók, azaz ingatlanonként legfeljebb 2 db infra- vagy fűtőpanel kiépítése támogatható egyenként legfeljebb 6 m2 nagyságú helyiség fűtésére);
4. fűtött és fűtetlen tereket elválasztó nyílászáró szerkezetek (ablakok, ajtók) energia-megtakarítást eredményező cseréje.

**Kötelező, de önállóan nem támogatható tevékenységek:**

1. energetikai tanúsítványok, számítások elkészítése;
2. kötelező nyilvánosság biztosítása. Ezt a tevékenységet (táblaelhelyezés, fotódokumentáció) a napelemes rendszer kivitelezője hajtja végre

**Önállóan nem támogatható, választható tevékenységek:**

a) a napelemes rendszer létesítéséhez szükséges jogszabályi és műszaki alapkövetelmények teljesítése, ezen belül három fázisú mérőhely kialakítása, mérőhely szabványosítása, hálózati teljesítmény bővítése, mérőóra cseréje, ingatlanon belül az elektromos hálózat mérőhely és a napelemes rendszer közötti, szükség szerinti bővítése;

b) a napelemes rendszer kialakításához szükséges tervezési-, illetve engedélyeztetési tevékenység;

c) energetikai tervezés;

d) kizárólag a hőszivattyú berendezés ellátását szolgáló elektromos vezeték kiépítése,

e) használati melegvíz előállítására alkalmas indirekt tároló beszerelése, szükség esetén a kapcsolódó hőcserélő, illetve elektromos fűtőbetét alkalmazásával.

A 2.1.2 pontban megjelölt műszaki tartalom kombináció kiválasztása esetén jelen pont önállóan támogatható tevékenységek rovatban leírt összes műszaki tartalom kötelezően megvalósítandó, a további tételek kapcsán támogatás kizárólag az önállóan támogatható tevékenységek teljeskörű megvalósítása mellett igényelhető.

E szabály alól kivételt képez a nyílászárók beépítése: amennyiben a beruházással érintett ingatlanban a pályázat benyújtásakor található fűtött és fűtetlen teret elválasztó nyílászárók legfeljebb fele (nyílászárók felületében kifejezve, amit az energetikai tanúsítvány tartalmaz) megfelel a hatályos jogszabályban foglalt követelményértékeknek, abban az esetben azok megvalósítása elfogadható, azonban azok korábbi beszerzési, illetve kivitelezési költsége nem számolható el.

**MŰSZAKI, SZAKMAI ELVÁRÁSOK**

A beépített napelemek összesített névleges teljesítménye legfeljebb 20%-kal haladhatja meg a hálózatra kapcsolódó inverter(ek) összesített névleges hálózati csatlakozási teljesítményét.

Mind a 2.1.1, mind a 2.1.2 pont esetében a napelem-panelek mindazon épület tetőszerkezetére helyezhetők, az épületek funkciójától függetlenül, amelyek a pályázat által érintett ingatlan szerinti helyrajzi szám alatti földterületen találhatók, társasház esetén pedig a társasház épületének tetejére történhet az elhelyezés. A napelem lapostetőre történő elhelyezése elfogadott, talajra telepítés nem támogatható.

Felhívjuk a figyelmet, hogy a műszaki, szakmai tartalom csökkenése esetén – a csökkenés mértékétől függetlenül – az elszámolható költség és a támogatás összege arányosan csökkentésre kerül az érintett tulajdonságtól vagy képességtől való elmaradás arányában

A napelemes rendszer telepítéséhez szükséges engedélyezési eljárást a Támogatói Okirat hatályba lépésétől számított, fázisbővítés nélküli beruházásoknál 6 hónapon, fázisbővítéssel járó beruházásoknál 12 hónapon belül meg kell indítani a szolgáltatónál.

**Fajlagos költségek:**

- 1 kWp napelem rendszer költsége: 485.645 forint;

- 1-ről 3 fázisra bővítés (amper növelése és villanyszerelés): 96.400 forint;

- villanyóra szabványosításának költsége: 289.200 forint;

- villamos energia közcélú hálózathoz történő csatlakozásért fizetendő díj hőszivattyúhoz:

316.992 forint;

- energetikai tanúsítvány készítése (1 db): 24.720 forint;

- akkumulátoros tároló 5 - 9,9 kWh: 1.916.956 forint;

- akkumulátoros tároló 10 - 13,99 kWh: 2.949.061 forint;

- levegő – levegő hőszivattyú szett (1 kültéri és 4 beltéri egység, beszereléssel): 1.148.067 forint;

- levegő – levegő hőszivattyú maximális elszámolható költsége 1 ingatlanban (anyag és munkadíj): 2.296.134 forint;

- levegő – víz hőszivattyú kültéri és beltéri egységgel: 2.247.476 forint;

- fűtőpanel 1 db (beszereléssel):80.157 forint;

- fűtőpanel maximális díja 1 ingatlanban: 140.915 forint;

**FONTOS! Saját (Kedvezményezett általi) beszerzésű anyagköltség, illetve saját (Kedvezményezett általi) kivitelezés keretében megvalósított beruházás költsége nem elszámolható!**

**Kedvezményezett nevére, címére (állandó lakcím / tartózkodási hely) kiállított számlával azonosított és igazolt, forintban meghatározott, a támogatott beruházás megvalósítása során felmerült költségek számolhatók el.**

A kivitelezés megvalósítása során kizárólag teljesítménynyilatkozattal15 rendelkező anyagokat, termékeket lehet felhasználni. A beépített termékek megfelelősségéről minden esetben a kivitelezőnek szükséges nyilatkoznia a gyártók által kiállított teljesítménynyilatkozatok alapján, a záró kifizetési igény benyújtásakor a 8. számú melléklet kiállításával.

**Ha a költségek meghaladják a maximálisan elszámolható költségszintet, akkor a támogatás a költséghatár alapján kerül meghatározásra. Az e feletti részt a támogatott természetes személynek kötelező támogatáson kívül megfinanszírozni.**

A kivitelezésre eső támogatás folyósítása kizárólag a regisztrált kivitelező részére történhet

**Fontos, hogy támogatás kizárólag azon tevékenységek után igényelhető, melyek a Támogatói Okiratban rögzítésre kerültek.**

**A projekt befejezése:**

* az (1) tevékenység (csak napelem telepítése) esetén a Támogatói Okirat hatályba lépésétől számított 14 hónapon
* a (2) tevékenység esetén a Támogatói Okirat hatályba lépésétől számított 18 hónapon

**belül, de legkésőbb 2026. év június hónap 30. napjáig meg kell valósítania.**

A támogatás terhére felújított ingatlan a beruházást követő 3. év végéig csak a Lebonyolító szerv jóváhagyásával idegeníthető el. A Lebonyolító szerv a hozzájárulását automatikusan megadja, ha az ingatlant megvásárló személy(ek) megfelelnek jelen pályázati felhívás hatályos 1.1. pontjában foglalt jövedelmi feltételnek. Hozzájárulás hiányában elidegenített vagyon esetében a Kedvezményezett köteles a beruházás teljes értékére, beleértve a tárgyi eszközökre és az ahhoz kapcsolódó egyéb tevékenységekre eső támogatás időarányos, értékcsökkenéssel korrigált összegét kamattal növelten egy összegben a Nemzeti Hatóság részére visszafizetni. A kamat mértéke a jegybanki alapkamat kétszerese.

**Nyilvánosság biztosítása:**

Kedvezményezett ezen kötelezettségének a napelemes rendszert kivitelező szervezeten keresztül tesz eleget azzal, hogy a napelemes rendszert kivitelező szervezet biztosítja a megfelelő formai elemeket tartalmazó, méretű és tartalmú táblát a Kedvezményezett részére.

****

****

**ELBÍRÁLÁS / DÖNTÉSI FOLYAMAT**

A kapható maximális pontérték 7 pont. Azok a pályázatok részesülhetnek támogatásban, amelyek a tartalmi értékelésen minden értékelési szempontra megfelelt vagy nem releváns minősítést kapnak. Az egyes szakaszokra benyújtott pályázatokat a tartalmi értékelésen kapott pontszám alapján csökkenő sorrendbe szükséges rendezni. A rendelkezésre álló támogatási keretet a tartalmi értékelésen minden szempontra megfelelt vagy nem releváns minősítést kapott pályázatok között szükséges felosztani, a pontszám szerint felállított sorrend alapján. FIGYELEM! A nem megfelelő energia- és költséghatékonyságú pályázatok elutasíthatóak. A pályázatok az értékelői javaslatok alapján, régiós megbontás szerint, több döntési körben kerülnek támogatói előterjesztésre. A tartaléklistával kapcsolatos információkat az Általános Útmutató 3. pontja tartalmazza.

**DÖNTÉS MEGHOZATALA**

A Nemzeti Hatóság vezetője a pályázat támogatásáról vagy csökkentett összköltséggel, csökkentett mértékkel, illetve feltétellel történő támogatásáról vagy a pályázat elutasításáról dönt. A Nemzeti Hatóság a pályázatról szakaszos elbírálás keretében a felhívásban rögzített szakasz zárásától számított harminc napon belül dönt. Ha a pályázati eljárás során, vagy a Támogatói Okirat kiadását követően megállapításra kerül, hogy a Pályázó javára, a jogszabályok, vagy a Pályázati Felhívás megsértése ellenére a Lebonyolító szerv pozitív Lebonyolítói döntést hozott, (ideértve a Lebonyolító szerv tévedését is), úgy a Támogató jogosult a támogatási döntés visszavonására, vagy a Támogatói Okirattól való elállásra.

**A pályázathoz (a fentiek figyelembe vételével) elektronikus úton csatolni szükséges az alábbi dokumentumokat:**

1. A pályázati adatlapon megjelölt megvalósítási helyszín címére állandó jelleggel bejelentett gyermekek lakcímet igazoló hatósági igazolvány (lakcímkártya) másolata.
2. A pályázati adatlapon megadott Pályázó, illetve a beruházás által érintett ingatlan összes tulajdonosának nevére szóló adóazonosító jelet alátámasztó dokumentum (adóigazolvány, illetve annak hiányában az adóhatóság által kiállított érvényes igazolás) másolata.
3. Amennyiben a beruházással érintett ingatlan tulajdonosai között nyugdíjas is található, abban az esetben a jövedelemnek minősülő nyugdíj összegének alátámasztása érdekében benyújtandó: a Magyar Államkincstár Nyugdíjfolyósító Igazgatóság 2020. évről szóló tájékoztatója, a személyi jövedelemadóról szóló 1995. évi CXVII. törvény (a továbbiakban: Szja tv.) alapján. Azon tulajdonostárs esetén, amely személy 2020. évben a nyugdíjon túl egyéb jövedelemben is részesült, ezen dokumentum benyújtása nem szükséges.
4. A pályázati adatlapon megadott bankszámlaszám igazolására szolgáló, Pályázó nevére szóló bankszámlakivonat / banki igazolás / bankszámlaszerződés.

Amennyiben a Pályázó önállóan nem rendelkezik bankszámlával, azonban rendelkezési joggal bír más személy folyószámlája felett, abban az esetben ezen jogosultságot alátámasztó dokumentum (igazolással egy fájlban történő) megküldése is szükséges;

Ezen dokumentum benyújtása kizárólag abban az esetben kötelező, amennyiben a Pályázó nem kizárólag kivitelezésre, vagy tervezésre (engedélyezés, elektromos szolgáltató általi tevékenységek) vonatkozó költségeket is kíván elszámolni, illetve ezen nem kivitelezési tevékenységeket nem regisztrált kivitelező végzi;

1. A beruházással érintett ingatlan 30 napnál nem régebbi hiteles vagy nem hiteles teljes tulajdoni lapja (a pályázathoz e-hiteles – elektronikus nyilvántartásból kinyert – tulajdoni lap benyújtása is elegendő23)

Amennyiben a tulajdoni lapon szereplő adatok alapján nem azonosítható be a beruházás megvalósítási helyszíne, abban az esetben jegyzői igazolás megküldése szükséges a természetbeni cím alátámasztására. A jogosultsági ellenőrzések érdekében úgynevezett szemle típusú tulajdoni lap benyújtása nem elegendő, teljes tulajdoni lap csatolása szükséges.

1. Amennyiben a beruházással érintett ingatlan osztatlan közös tulajdon részét képezi, abban az esetben becsatolandó a közokiratba vagy teljes bizonyító erejű magánokiratba foglalt, a közös tulajdon használatára vonatkozó használati megosztási megállapodás, illetve amennyiben rendelkezésre áll a kapcsolódó megosztási vázrajz is;
2. A pályázatot benyújtó személy 1. számú melléklet szerinti – rendszer által generált – elektronikusan hitelesített nyilatkozata.

A pályázati rendszer által létrehozott 1. számú mellékletet elektronikus aláírással, vagy AVDH szolgáltatással történő hitelesítéssel ellátva szükséges csatolni. A dokumentumot kinyomtatni, illetve kézírással aláírni nem szükséges.

1. A 2. számú melléklet szerinti meghatalmazás. Ezen dokumentum benyújtása kizárólag abban az esetben kötelező, amennyiben a Pályázó más személyt bíz meg a pályázat benyújtásával,

**FIGYELEM! A meghatalmazást a Pályázó személy állítja ki az általa megbízott személy részére!**

1. A beruházással érintett ingatlan összes nagykorú tulajdonosa külön-külön kiállított és magánokirati formában aláírt (2 tanú jelenlétében aláírt) 4.a. számú melléklet szerinti nyilatkozatot arról, hogy hozzájárul az adóazonosító jelének kezeléséhez, továbbá felhatalmazza a Nemzeti Adó- és Vámhivatalt, hogy a Lebonyolító szervvel megossza a pályázati felhívásban foglalt jövedelmi feltétel teljesülésének ellenőrzési eredményét.
2. A 4.b. számú melléklet szerinti Nyilatkozat arról, hogy a támogatás igénylője/elektromos szolgáltatóval szerződött személy felhatalmazást ad arra, hogy a Lebonyolító szervezet az előző elszámolási év fogyasztási adatait lekérje a területi elosztói engedélyes társaságtól.

Amennyiben a múltbeli fogyasztás nem állapítható meg (pl. költözés okán, vagy korábban nem használt épület kerül használatba), abban az esetben a saját fogyasztás mértékének igazolása érdekében – kizárólag napelemes rendszer megvalósítása esetén is – benyújtandó a beruházás megvalósítását megelőző állapotára vonatkozó, jelen Felhívás előírásainak megfelelő energetikai tanúsítvány. Fontos, hogy kizárólag napelemes rendszer telepítése esetén a tanúsítvány elkészítésének költsége nem számolható el.

1. A 3. számú melléklet szerinti hozzájárulás. Ezen dokumentum benyújtása kizárólag abban az esetben kötelező, amennyiben:
	1. a Pályázó személy a beruházással érintett ingatlannak nem 100%-ban (1/1 tulajdoni hányadban) tulajdonosa, abban az esetben minden tulajdonjoggal bíró személy vonatkozásában,
	2. a beruházással érintett ingatlan haszonélvezeti vagy özvegyi joggal terhelt, abban az esetben minden érintett jogosult személy vonatkozásában,
	a beruházással érintett ingatlan maximum 6 lakásos lakóközösség (társasház, lakásszövetkezet) részét képezi, abban az esetben a tulajdonosok többsége (minimum 51 % hozzájárulása) vonatkozásában,
	3. a beruházással érintett ingatlan nem osztatlan közös tulajdon részét képező ikerház, abban az esetben a kapcsolódó épületek tulajdonosai vonatkozásában, amennyiben az jelen pályázati felhívás egyéb pontja alapján szükséges.
2. Amennyiben a Pályázó cselekvőképtelen természetes személy (magánszemély), abban az esetben benyújtandó a gyámhatósági vagy bírósági határozat a gyám/gondnok kirendeléséről. 1
3. A Pályázó teljes cselekvőképességgel nem rendelkező nagykorú természetes személy (magánszemély) esetén benyújtandó a 5. számú melléklet szerinti gondnoki nyilatkozat, továbbá a gondnok képviseleti jogosultságának igazolására irányuló dokumentum.
4. 14. Amennyiben a pályázat fűtéskorszerűsítést tartalmazó műszaki megoldásra irányul, vagyis a 2.1.2 pontban részletezett műszaki tartalom választása esetén a beruházással érintett épület beruházás megvalósítását megelőző (meglévő) állapotára vonatkozó hivatalos, tanúsításra kifejlesztett szoftverrel elkészített, a tanúsító által aláírt, hitelesített (HET számmal rendelkező), a szén-dioxid kibocsátás mértékét és az összesített energetikai jellemzőt is tartalmazó energetikai tanúsítvány teljes terjedelemben.
5. A megvalósítás helyszínét képező ingatlan jelen pályázat keretében felújításra kerülő fő elemeiről készített (beruházást megelőző állapotát tükröző) fotódokumentáció.
6. A kivitelezési munkálatokat, és azok költségeit magába foglaló, a szerződő felek által aláírt, a 6. számú melléklet szerinti sablon alapján elkészített Vállalkozási szerződés(ek).

Fontos! A pályázati adatlapon megadott, illetve műszaki tartalomhoz rendelt regisztrált kivitelező esetén (minden érintett tevékenységet lefedve) benyújtandó a 6. számú melléklet szerinti Vállalkozási szerződés.

Csak azok a szerződések számolhatók el, amelyeket a kivitelező regisztrációs listára történő felvételét követően írtak alá.

1. Az energetikai tanúsítási24, illetve engedélyezési tevékenységet alátámasztó, mindkét szerződő fél által aláírt (szerződés(ek)/megállapodás(ok).

A napelemes rendszer létesítéséhez szükséges jogi alapkövetelmények teljesítéséhez szükséges – villamosenergia szolgáltatók által biztosított – munkálatok (pl.: mérőóra csere) esetén nem szükséges Vállalkozási szerződés kötése, illetve ezen munkafázisok esetén nem kötelező regisztrált kivitelezők alkalmazása. Ezen költségeket a pályázat benyújtásakor elegendő a pályázati adatlapon feltüntetni, az elszámolás során azonban számlákkal kell alátámasztani.

**FONTOS! A pályázat benyújtásához szükséges nyilatkozat a pályázati adatlap hiánytalan kitöltése, illetve a kötelező csatolmányok feltöltését követően tehető meg. Figyelem a pályázat kizárólag ezt követően véglegesíthető!**

Felhívjuk figyelmét, hogy a felsorolt mellékleteket a pályázat elkészítésekor kell csatolni. A Pályázó adatait tartalmazó Nyilatkozat c. dokumentum példányát pedig a pályázat véglegesítése és lezárása után az elektronikus kitöltő program fogja generálni, így az a csatolandó mellékletek között nem került felsorolásra. A Nyilatkozat aláírását és elküldését, továbbá támogatási kérelmek benyújtásának és elbírálásának folyamatát az ÁÚF 3. pontja tartalmazza.